Αντιφασιστική Δράση

Αντιφασιστική Δράση ή αντιφασισμός ή αντίφα είναι ένα ετερόκλητο κίνημα από αυτόνομες ομάδες κυρίως στις ΗΠΑ και στις χώρες της ΕΕ τους οποίο το κοινό και κύριο χαρακτηριστικό  είναι η αντιπαράθεση τους στην φασιστική ιδεολογία ή φασιστικές ομάδες με άμεσες μορφές δράσης. Είναι γνωστοί για τις μαχητικές διαδηλώσεις τους οι οποίες έχουν προκαλέσει ζημιές σε προσωπικές ιδιοκτήσίες ή έχουν ασκήσει φυσική βία. Τείνουν να είναι κομμουνιστές, ελευθεριακοί (αναρχικοί), σοσιαλιστές και αντικαπιταλιστές. Ο δηλωμένος στόχος τους είναι η καταπολέμηση ακροδεξιών και ρατσιστικών πολιτικών παρά η ενθάρρυνση αυτών των στόχων με μια αριστερή πολιτική. 
Οι ρίζες του κινήματος ανιχνεύονται από την εποχή του μεσοπολέμου στην Ευρώπη, αρχικά στην Ιταλία κατά την διάρκεια ανόδου του Μουσολίνι στην εξουσία, και σύντομα δημιουργήθηκαν παρόμοιες ομάδες σε όλη την Ευρώπη.  Στην Γερμανία το 1932 ιδρύθηκε το Antifaschistische Aktion για να αντιπαλέψει το ναζιστικό κόμμα. 
Η κριτική στο κίνημα εστιάζεται στο παράδοξο της μη ανοχής της μη ανεκτικότητας και στο γεγονός ότι οι πράξεις τους δεν είναι πάντα καθαρά αντιφασιστικές και συχνά έχουν και αριστερό και αντικαπιταλιστικό χαρακτήρα. Υπάρχουν φωνές που ζητάνε να χαρακτηριστούν οι Αντίφα οργανώσεις ως τρομοκρατικες. Στις ΗΠΑ οι αρχές κατατάσσουν την αντίφα ως εσωτερική τρομοκρατική οργάνωση.

Ιστορία

Οι απαρχές του αντιφασισμού ανιχνεύονται στην Ιταλία κατά την διάρκεια ανάπτυξης του φασισμού. Η άνοδος του Εθνικού Φασιστικού Κομματος προκάλεσε την αντίδραση ιταλών κομμουνιστών, σοσιαλιστών και Αναρχικών Απο το 1920 μέλη εργατικών σωματίων, αλλά και άλλοι, εμπλέκονταν σε επεισόδια με τους Μελανοχιτώνες (παραστρατιωτική οργάνωση του φασιστικού κόμματος). Τον Αύγουστο του 1921 όμως το Σοσσιαλιστικό Κόμμα της Ιταλίας υπέγραψε συμφωνία ειρήνης με τον Μουσολίνι και οι συντεχνίες του επέλεξαν την νόμιμη και ειρηνική οδό για να αντιπαλεύσουν τον φασισμό, πολλά μέλη αποσκίρτησαν και ίδρυσαν την Αρντίτι ντελ Πόπολο (Arditi del Popolo- οι τολμηροί του λαού). Ωστόσο δέν έγιναν δεκτή από την Γενική Συνομοσπονδία Εργατών και το κομμουνιστικό κόμμα καλούσε τα μέλη του να μην συμμετάχουν στην νέα ομάδα. Σύντομα σε όλη την Ιταλία - και σε μέρη της Σλοβενίας και Κροατίας τα οποία είχε καταλάβει η Ιταλία μετα τον Α' ΠΠ- είχαν εμφανιστεί τέτοιες ομάδες με πιο γνωστές την TIGR. Το φασιστικό καθεστώς ίδρυσε ξεχωριστό σώμα αστυνομίας- την OVRA- για την πάταξη της δράσης των αντιφασιστων.. Κατά την διάρκεια του Β' ΠΠ, πολλά μέλη των αντιφασιστικών ομάδων είχαν καταφυγει στα βουνά και πολεμούσαν ενάντια στους φασίστες και τους ναζί στρατιώτες 
Στην γερμανική Δημοκρατία της Βαϊμάρης, τα αριστερά κόμματα των σοσιαλιστών και των κομμουνιστών υποστήριξαν την χρήση βίας από τα μέλη τους για να σταματήσουν το ναζιστικό κόμμα του Χίτλερ, NSDAP. Ιδρύθηκαν αρκετές αντιφασιστικές ενώσεις απο το 1924, . και το 1932 ιδρύθηκε το Antifaschistische Aktion (Αντιφασιστική Δράση) το οποίο είχε ευρεία βάση από σοσιαληδμοκράτες, κομμουνιστές και άλλους, οι οποίοι δρούσαν για αυτοάμυνα από παραστρατιωτικούς ναζιστές. Το σήμα της οργάνωσης, με δυο σημαίες, χρησιμοποιείται μέχρι σήμερα παγκοσμίως ως σύμβολο του μαχητικού αντιφασισμού.
Την ίδια εποχή και σε άλλα μέρη της Ευρώπης αναπτυσσόταν αντιφασιστικό κίνημα. Στην Αγγλία, η άνοδος του Οσβαλντ Μόσλει και της Βρετανικής Ένωσης Φασιστών συνάντησε την αντίδραση των σοσσιαλιστών του Εργατικού κόμματος, αναρχικούς, εβραίαους και εργαζόμενους. Καθοριστικής σημασίας ήταν η "μάχη του Κέημπλ Στρίτ" (Battle of Cable Street) τον Οκτώβρη του 1936. Είχε προηγηθεί ανακοίνωση του Μόσλι για παρέλαση φασιστών στο ανατολικό Λονδίνο. Το Κομμουνιστικό Κόμμα κάλεσε για άλλη διαδήλωση στο κέντρο του Λονδίνου (στο Χαϊντ Παρκ) ωστόσο οι αντιφασίστες μαζί με τους εβραίους κατοίκους της περιοχής κινητοποιηθήκαν και εμπόδισαν την παρέλαση. 
Πέρα από την ευρώπη, αντιφασιστικές οργανώσεις έκαναν την εμφάνιστη τους και σε άλλα μέρη του κόσμου, όπως στην Κίνα και την Λατινική Αμερική.

Μετά τον Β' Παγκόσμιο Πόλεμο

Μετά τον Β ΠΠ, οι αντιφασιστικές οργανώσεις στην Γερμανία ξεκίνησαν να κάνουν αισθητή την παρουσία τους στην δεκαετία του 1980, πρίν την επανένωση της Γερμανίας.
Ωστόσο μετά την επανένωση, οι αντίφα οργανώσεις αυξήθηκαν σημαντικά. Σε αντίθεση με την Αντιφασιστική Δράση που ξεκίνησε το 1930, οι νέοι αντίφα ήταν περισσότερο φοιτητές παρά εργάτες, δεν είχαν σχέση με επίσημα κόμματα και ήταν περισσότερο αναρχικοί, ελευθεριακοί μαρξιστές, αναρχοκομμουνιστές και αυτόνομοι.   Στις ΗΠΑ, στα τέλη της δεκαετίας του 1980 ξεκίνησαν να εμφανίζονται παρόμοιας ιδεολογίας ομάδες, οι οποίες χαρακτηρίζονταν ως αντιρατσιστικές και ίδρυσαν την Αντιρατσιστική Δράση, καθώς το αμερικάνικο κοινό δεν ήταν εξοικειωμένο με την λέξη φασισμός.  Μετά την εκλογή του Ντόναλντ Τραμπ, οι αντιφασιστικές οργανώσεις στις ΗΠΑ αυξήθηκαν και έγιναν πιο δραστήριες και συνήθως συμπλέκονται σε επεισόδια με οπαδούς της εναλλακτικής δεξιάς ή παραδοσιακής ακροδεξιάς. Από το 2010 πάντως, οι αντίφα οργανώσεις έχουν αυξηθεί σε όλη την Δυτική Ευρώπη και Βόρεια Αμερική.

Δομή-Τακτική

H οργάνωση των ομάδων αντίφα (ή η απουσία της οργάνωσης)  είναι ενα από τα κύρια χαρακτηριστικά τους. Δεν υπάρχει ιεραρχεία ή κεντρική πλατφόρμα. Καθένας μπορεί να ιδρύσει μια τοπική αντίφα οργάνωση. Τα μικρά αυτά γκρουπ συνδέονται χαλαρά μεταξύ τους ή δρούνε μόνα τους. H τακτική των Αντίφα συμπεριλαμβάνει το να μην επιτρέπουν στους αντιπάλους τους να προπαγανδίζουν το μηνυμα τους δημόσια, παραδείγματος να τους εμποδίζουν να μιλάνε στο κοινό, να εμποδίζουν εκδηλώσεις και πορείες και όταν ίδιοι κρίνουν απαραίτητο, με βίαια μέσα.  Συνήθως αντιτίθενται στον ρατσισμό, σεξισμό, ομοφοβία και τον καπιταλισμό και εναντιώνονται στον φασισμό με "κάθε δυνατό μέσο".

Κριτική

Η κριτική που δέχονται οι Αντίφα βασίζεται στο ότι υπάρχει εσωτερική αντίφαση στην ιδεολογία τους, καθώς δεν δίνουν ανοχή στην ανεκτικότητα, σύμφωνα με το "παράδοξο της Ανοχής". Επιπλέον, μια άλλη γραμμή κριτικής είναι πως η βίαιη δράση εναντίον των εχθρών τους, τελικά καταλήγει να φανατίζει περαιτέρω και να βοηθάει τους ακροδεξιούς με διάφορους τρόπους. 
Επίσης, έχει δεχτεί κριτική για το γεγονός ότι ενω υποτίθεται ότι πολεμά τους φασίστες και τον φασισμό πολλές φορές μέλη της έχουν επιτεθεί και ασκήσει βία σε ειρηνικούς διαδηλωτές δεξιού χαρακτήρα, χωρίς οι δεύτεροι να σχετίζονται με ακροδεξιές και φασιστικές ιδεολογίες.